[image: Ð ÐµÐ·Ñ�Ð»Ñ�Ð°Ñ� Ñ� Ð¸Ð·Ð¾Ð±Ñ�Ð°Ð¶ÐµÐ½Ð¸Ðµ Ð·Ð° ÐµÐ²Ñ�Ð¾Ð¿ÐµÐ¹Ñ�ÐºÐ¸ Ñ�Ñ�Ñ�Ñ�ÐºÑ�Ñ�Ñ�Ð½Ð¸ Ð¸ Ð¸Ð½Ð²ÐµÑ�Ñ�Ð¸Ñ�Ð¸Ð¾Ð½Ð½Ð¸ Ñ�Ð¾Ð½Ð´Ð¾Ð²Ðµ]  [image: logo LEADER][image: ]    [image: ]     [image: Ð ÐµÐ·Ñ�Ð»Ñ�Ð°Ñ� Ñ� Ð¸Ð·Ð¾Ð±Ñ�Ð°Ð¶ÐµÐ½Ð¸Ðµ Ð·Ð° ÐµÐ²Ñ�Ð¾Ð¿ÐµÐ¹Ñ�ÐºÐ¸ Ñ�Ñ�Ñ�Ñ�ÐºÑ�Ñ�Ñ�Ð½Ð¸ Ð¸ Ð¸Ð½Ð²ÐµÑ�Ñ�Ð¸Ñ�Ð¸Ð¾Ð½Ð½Ð¸ Ñ�Ð¾Ð½Ð´Ð¾Ð²Ðµ]
Европейски земеделски фонд за развитие на селските райони: Европа инвестира в селските райони
СДРУЖЕНИЕ С НЕСТОПАНСКА ЦЕЛ "МЕСТНА ИНИЦИАТИВНА ГРУПА - СТРАЛДЖА 2016г."


О Б Я В А

„МИГ – Стралджа 2016г.”, кани желаещите да представят проектни предложения по Мярка 4.2 „Инвестиции в преработка/ маркетинг на селскостопански продукти“  от стратегията за ВОМР посредством процедура на подбор на проекти за безвъзмездна финансова помощ: № BG06RDNP001-19.367 - „МИГ – Стралджа 2016г.”, Мярка 4.2 „Инвестиции в преработка/ маркетинг на селскостопански продукти“  от Стратегията за ВОМР на „МИГ- Стралджа 2016г.“ с няколко крайни срока за кандидатстване
Наименование на програмата: Програма за развитие на селските райони  2014-2020 г. 
Mярка 19 „Подкрепа за местно развитие по LEADER (ВОМР — Водено от общностите местно развитие)“. 
Подмярка 19.2 „Прилагане на операции в рамките на стратегии за водено от общностите местно развитие“. 

І. Наименование на мярката от Стратегията за ВОМР: Мярка 4.2 „Инвестиции в преработка/ маркетинг на селскостопански продукти“  

ІІ.  Допустими кандидати:
1. Земеделски стопани;
2. Признати групи или организации на производители или такива, одобрени за финансова помощ по мярка 9 "Учредяване на групи и организации на производители" от ПРСР 2014 - 2020 г.;
3. Еднолични търговци и юридически лица, различни от кандидатите по т. 1 и 2.
Кандидатите по т. 1, 2 и 3 трябва да са регистрирани по Търговския закон или Закона за кооперациите.
Кандидатите – земеделски стопани (по т.1) към датата на подаване на проектното предложение трябва да са регистрирани като земеделски стопани съгласно Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.).

ІІІ. Допустими дейности:
1. Внедряване на нови и/или модернизиране на наличните мощности и подобряване на използването им, и/или
2. Внедряване на нови продукти, процеси и технологии, и/или
3. Намаляване на себестойността на произвежданата продукция, и/или
4. Постигане на съответствие с нововъведени стандарти на ЕС, и/или
5. Подобряване на сътрудничеството с производителите на суровини, и/или
6. Опазване на околната среда, включително намаляване на вредните емисии и отпадъци, и/или
7. Подобряване на енергийната ефективност в предприятията, и/или
8. Подобряване на безопасността и хигиенните условия на производство и труд, и/или
9. Подобряване на качеството и безопасността на храните и тяхната проследяемост, и/или
10. Подобряване на възможностите за производство на биологични храни чрез преработка на първични земеделски биологични продукти.
Дейностите по проектите следва да се изпълняват на територията на „МИГ-Стралджа 2016г.” 
Допустими разходи:
1. изграждане, придобиване и модернизиране на сгради и други недвижими активи, свързани с производството и/или маркетинга, включително такива, използвани за опазване компонентите на околната среда;
2. закупуване, включително чрез финансов лизинг, и/или инсталиране на нови машини, съоръжения и оборудване, необходими за подобряване на производствения процес по преработка и маркетинга, в т.ч. за:
а) преработка, пакетиране, включително охлаждане, замразяване, сушене, съхраняване и др. на суровините или продукцията;
б) производство на нови продукти, въвеждане на нови технологии и процеси;
в) опазване компонентите на околната среда;
г) производство на енергия от възобновяеми енергийни източници за собствените нужди на предприятието, включително чрез преработка на растителна и животинска първична и вторична биомаса;
д) подобряване на енергийната ефективност и за подобряване и контрол на качеството и безопасността на суровините и храните;
3. закупуване на земя, необходима за изпълнение на проекта във връзка с изграждане и/или модернизиране на сгради, помещения и други недвижими материални активи, предназначени за производствени дейности /до 10 % от общия размер на допустимите инвестиционни разходи/;
4. закупуване на сгради, помещения и други недвижими имоти, необходими за изпълнение на проекта, предназначени за производствени дейности на територията на селския район;
5. закупуване, на специализирани транспортни средства, включително хладилни такива, за превоз на суровините или готовата продукция, използвани и произвеждани от предприятието;
6. изграждане/модернизиране, включително оборудване на лаборатории, пряко свързани с нуждите на производствения процес;
7. материални инвестиции  за постигане на съответствие с новоприети стандарти на Съюза.
8. разходи за достигане на съответствие с международно признати стандарти за системи за управление, разходи за въвеждане на добри производствени практики, системи за управление на качеството и подготовка за сертификация в предприятията само когато тези разходи са част от общ проект на кандидата;
9. закупуване на софтуер;
10. за ноу-хау, придобиване на патентни права и лицензи, за регистрация на търговски марки и процеси, необходими за изготвяне и изпълнение на проекта;
11. разходи, свързани с проекта, в т.ч. разходи за предпроектни проучвания, такси, хонорари за архитекти, инженери и консултанти, консултации за икономическа устойчивост на проекти, извършени както в процеса на подготовка на проекта преди подаване на заявлението за подпомагане, така и по време на неговото изпълнение, които не могат да надхвърлят 12 на сто от общия размер на допустимите разходи по проект, включени в т. 1 - 10.
   Допустимите разходи по т. 11 не може да превишават следните стойности:
а) Разходите за разработване на бизнес план, включващ предпроектни изследвания и маркетингови стратегии или попълване на анализ-разходи-ползи (финансов анализ), извършване на предпроектни проучвания и окомплектоване на пакета от документи и консултантски услуги, свързани с изпълнението и отчитането на дейностите по проекта до изплащане на помощта не следва да надхвърлят 5 на сто от стойността на допустимите разходи по т. 1 - 10;
б) разходите за изготвяне на технически и работен проект в случаите на строително-монтажни дейности, като част от разходите т. 11 не могат да превишават 2,25 на сто от допустимите разходи по т. 1 - 10;
в) разходите за изготвяне на технологичен проект, когато не е включен в разходите по т. 2, като част от разходите по т. 11 не могат да превишават 2,25 на сто от допустимите разходи по т. 1 - 10;
г) разходите за строителен надзор като част от разходите по т. 11 не могат да превишават едно на сто от допустимите разходи по т. 1 - 10;
д) разходите за предпроектни проучвания, правни услуги и хонорари за архитекти и инженери, извън тези по букви а) ,б), в) и г), като част от разходите по т. 11 не могат да превишават 1,5 на сто от допустимите разходи по т. 1 - 10.
Разходите за закупуване на земя, сгради и други недвижими имоти по т. 3 и 4 не могат да надхвърлят 10 на сто от общия размер на допустимите разходи по т. 1 и 2 и т. 5 - 10.
Разходите по т. 11 са допустими, ако са извършени не по-рано от 1 януари 2014 г., независимо дали всички свързани с тях плащания са направени.

ІV. Период на прием и място за подаване на проектни предложения: 
Първи прием:
Начален срок: 30.03.2020
Краен срок:     29.05.2020 г. 17.30 часа. 
Втори прием - при наличие на остатъчни средства след първи прием:
Начален срок:  30.07.2020 г.
Краен срок:      29.08.2020 г. 17.30 часа. 
Проектните предложения по настоящата процедура се подават изцяло електронен път чрез информационната система ИСУН 2020 на следния интернет адрес: https://eumis2020.government.bg 

V. Общ размер на безвъзмездната финансова помощ по процедурата /Бюджет на приема/ е 90 000,00 лева

VІ. Минимален и максимален размер на финансовата помощ, предоставяна на проект: 
Всеки кандидат може да кандидатства за безвъзмездна финансова помощ като изготвения от него проект, трябва да се вмества в следните минимални и максимални граници: 
 -   Минимален размер на общите допустими разходи за проект е 29 337,00 лв
-  Максимален размер на общите допустими разходи за проект е 180 000 лв
	 Финансовата помощ е в размер на 50% от общия размер на допустимите разходи за микро-, малки или средни предприятия  и 40% - за големи предприятия по смисъла на Закона за МСП.



VІІ. Критерии за подбор на проектни предложения:
	Критерии за избор на проекти
	Макс. брой точки

	
1.
	Предприятието е класифицирано като микро, съгласно препоръка на ЕС 2003/361/ЕС
	5

	 2.
	Проекти, насърчаващи интеграцията на земеделските стопани. Предприятието на кандидата предвижда в бизнес плана преработката на минимум 65% собствени или на групата/организация на производители суровина
	
10

	3.
	Инвестициите са за преработка на плодове и зеленчуци и/или мляко и/или месо
	10

	4.
	Проектът създава нови работни места:
· до 3 работни места – 5 т.
· над 3 работни места – 10 т.
	
10

	5.
	Минимум 10% от допустимите инвестиционни разходи са за подобряване на енергиината ефективност на предприятието
	
10

	6.
	Иновативност – въвеждане на нови за територията практика, и/или услуга, и/или продукт в предприятието: над 30% от допустимите инвестиционни разходи по проекта са свързани с иновации в предприятието
	
5

	7.
	Проектът включва преработка и производство на биологични продукти
	10

	8.
	Кандидата не е получавал подкрепа от Общността за същата дейност за подобна инвестиция
	5

	9.
	Проектът включва дейности с позитивен принос към околната среда:
- над 30% от инвестициите са насочени към дейности, опазващи околната среда – 3 т.
- над 50% от инвестициите са насочени към дейности, опазващи околната среда – 5 т.
	
5

	10.
	Проектът предвижда използването на местни доставчици на стоки и/или услуги
	5

	11.
	Оценка на бизнес план – реалистичност, обоснованост, изпълнимост и качество
	0 - 25

	               ОБЩО:
	100


VІІІ. Лице/а за контакт и място за достъп до подробна информация: 
Изпълнителен директор – Щерьо Черногоров, 0887 102 672; 
Пълният комплект документи за кандидатстване е публикуван на следните интернет адреси: 
- интернет страница на Информационната система за управление и наблюдение на средствата от Европейските структурни и инвестиционни фондове (ИСУН 2020) в модула за електронно кандидатстване: https://eumis2020.government.bg; 
- интернет страница на СНЦ „МИГ – Стралджа 2016“: http:www.mig-straldzha.com. 
На електронна поща mig-straldzha_2016g@abv.bg могат да се задават въпроси и да се искат допълнителни разяснения, в срок до три седмици преди изтичането на срока за кандидатстване. Писмени разяснения ще бъдат давани в срок до две седмици преди изтичането на срока за кандидатстване. 
С оглед осигуряване равнопоставено третиране на кандидатите, МИГ няма да дава разяснения, които съдържат становище относно качеството на конкретно проектно предложение. Разяснения се дават по отношение на условията за кандидатстване и са задължителни за всички кандидати. 
Въпросите и разясненията ще бъдат публикувани на следните интернет-страници: http:www.mig-straldzha.com и https://eumis2020.government.bg към документите по процедурата. 

ІХ. Начин за подаване на проекти предложения: 
Проектните предложения по настоящата процедура за подбор на проекти, следва да бъдат подадени само по електронен път като се използва Информационната система за управление и наблюдение на средствата от ЕС в България (ИСУН 2020) - https://eumis2020.government.bg, единствено с използването на квалифициран електронен подпис ( КЕП).

